*.................( sz.) napirend*

### Előterjesztve: Egészségügyi, Szociális és Lakásügyi Bizottsághoz és a

### Közoktatási, Közművelődési, Sport- és Informatikai Bizottsághoz

### E L Ő T E R J E S Z T É S

a Képviselő-testület 2016. április 26-ai ülésére

Tárgy: Javaslat A Budapest Főváros II. Kerületi Önkormányzat Képviselő-testületének a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének módosítására

Készítette: ……………………………………..

Vargáné Luketics Gabriella

Szociális és Gyermekvédelmi Iroda vezetője

……………………………………..

Ötvös Zoltán

Művelődési Iroda vezetője

Egyeztetve: ………………………………….

Dankó Virág alpolgármester

Látta: …………………………………….

dr. Szalai Tibor jegyző

A napirend tárgyalása zárt ülést nem igényel.

Tisztelt Képviselő-testület!

A szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletünk megalkotása törvényi kötelezettsége volt az önkormányzatnak 2015-ben. A rendelet megalkotására rendelkezésre álló idő rövidsége miatt a cél az volt, hogy az önkormányzat által nyújtott támogatások köre lehetőleg ne változzon, az eljárások egyszerűsödjenek és a jövedelmekkel arányos támogatási mértékek kerüljenek meghatározásra.

A rendelet alkalmazása óta eltelt idő tapasztalatai alapján javaslatot teszünk a szükséges módosításokra, mely eljárásrendben, jövedelem értékhatárok módosításában, valamint a támogatás mértékének emelésében jelenik meg, követve a megváltozott élethelyzeteket is. A jövedelem értékhatárok emelését bizonyos mértékben az is indokolja, hogy az alapjául szolgáló öregségi nyugdíjminimum összege több éve nem változott. A támogatás mértékének emelése bizonyos esetekben szintén indokolt a hathatósabb segítés céljából. Az éves költségvetésben biztosított forrás lehetőséget ad az alábbiak szerint javasolt módosításokhoz.

1. A Családsegítő és Gyermekjóléti Központ nevének megváltozása kerül átvezetésre az érintett helyeken, a működési engedélyben meghatározottak szerint: Család-és Gyermekjóléti Központ - röviden: Gyermekjóléti Központ.
2. A lakhatási támogatás mértékének emelésére teszünk javaslatot a lakhatási költségek további enyhítése céljából. A jövedelem mértékétől függő havi támogatás legmagasabb összege (6000 Ft, 4000 Ft, 3000 Ft) értéksávonként 1000-1000 Ft-tal emelkedne.
3. A hátralékkezelési támogatásra vonatkozó részben a vagyon fogalma lett pontosítva.
4. Gyógyszertámogatás esetében a gyógyszerköltség fogalmába a gyógyászati segédeszközök költségei is beletartoznak, ezért ez pontosításra kerül.

A támogatás és a figyelembe vehető rendszeres gyógyszerköltség arány megjelölésénél a 14. § (4) bekezdés d) pontjában az egyedül élőkre vonatkozó egy főre jutó jövedelem értékhatár (nyugdíjminimum 350 %-a) megjelölés csak a 80. életévet betöltöttek esetében értelmezhető, ezért ez törlésre kerül és csak a 80. életévet betöltött személyekre vonatkozó 420 %-os jövedelem értékhatár marad.

A kérelmezők által benyújtott igazolt gyógyszerköltségek nagyságrendje indokolja a támogatás legmagasabb mértékének emelését az eddigi havi 6000 Ft-ról 7000 Ft-ra.

Eseti jelleggel adható gyógyszertámogatásnál az eljárást gyorsabbá és egyszerűbbé tételét szolgálja, hogy azokban az ellátásban részesülők, amely esetekben a jövedelem értékhatára nem haladja meg az eseti gyógyszertámogatás jövedelem értékhatárát, a kérelemhez újabb jövedelem igazolás becsatolása nem szükséges, amennyiben körülményeiben változás nem volt. Eddig kisszámú kérelem érkezett a hivatalhoz, melynek okát a nem megfelelő tájékoztatásban láttuk, ezért a tavalyi évben kiadott szociális kalauz kiadvány mellett személyesen is felkeresik a munkatársaink a háziorvosokat, védőnőket, hogy felhívják a figyelmet a támogatások igénybevételének lehetőségeire.

1. Betegápolási támogatás esetén - a jogosultság egyik feltételét jelentő - az ápolt jövedelmének megemelése javasolt, mivel bizonyos mértékű jövedelem mellett már joggal feltételezhető lehet, hogy az ápolt maga is képes részben vagy egészben finanszírozni ápolási költségeit. Javasolt az ápolt jövedelemének felső határát a nyugdíjminimum 650 %-ában (185 250 Ft) meghatározni az eddigi 450 % (128 250 Ft) helyett.
2. Létfenntartási támogatásnál pontosítás céljából külön hivatkozunk azokra a támogatási címekre, melyeket nem kell figyelembe venni az éves keretösszeg meghatározásánál. Az egy évben megállapítható támogatás keretösszeg mértéke az egy főre eső jövedelem függvénye. Tekintettel arra, hogy az azonos jövedelemmel rendelkezők esetében az egyedül élők hátrányosabb helyzetben vannak, mint a családban élők, ezért javasolt, hogy a részükre adható támogatás éves keretösszege (19. § (4) bekezdés a) pontja) magasabb legyen.
3. Tüzelőanyag vásárlásához nyújtott eseti létfenntartási támogatással méltányolni kívántuk azt a hátrányos helyzetet, amikor a lakás fűtése csak szilárd tüzelőanyag felhasználásával lehetséges és megvásárlása egyszerre nagyobb összegű költséget jelent, illetve, hogy lakhatási támogatás – mely kizárólag szolgáltatóhoz történő átutalással teljesíthető - fűtéshez esetükben nem állapítható meg. A támogatás kizárólag a támogatott nevére szóló számlával történő igazolás mellett adható és egy évben legfeljebb 35 000 Ft. Évente 20 családdal számolhatunk.
4. A szociális igazgatásról és szociális ellátásokról szóló 1993. évi III. törvény 7. § (1) bekezdése kimondja, hogy: *„A települési önkormányzat, tekintet nélkül hatáskörére és illetékességére, köteles az arra rászorulónak rendkívüli település támogatást, étkezést, illetve szállást biztosítani, ha ennek hiánya a rászorulónak az életét, testi épségét veszélyezteti.”* Javasolt, hogy fenti esetben a minél gyorsabb segítségnyújtás céljából egy olyan összeg meghatározása, melyet polgármesteri hatáskörben akár pénztári kifizetéssel, akár élelmiszerutalvány formájában adni tudunk. Ezt 50 ezer forintban maximalizálnánk.
5. Az önkormányzat e rendelet alapján az alacsonyabb jövedelemmel rendelkező családokat havi rendszerességgel és eseti jelleggel tudja támogatni. Eseti jelleggel azon családok számára is szükséges lehet támogatás nyújtása, akik ugyan magasabb jövedelemmel rendelkeznek, de egy-egy kiadás komoly nehézséget jelent számukra és ezért hátrányt szenvednek. Javasolt a jövedelem értékhatár megemelése, továbbá az alacsonyabb jövedelemmel rendelkező családok nagyobb mértékű támogatása. Gyermeket nevelő család alkalmanként jelentkező többletkiadásaihoz (iskoláztatás, ruhanemű vásárlás, iskolai program, versenyeken való részvétel, gyermek születése stb.) nyújtható eseti gyermekvédelmi támogatás jövedelem értékhatárát javasolt a nyugdíjminimum 220 %-ról (62 700 Ft/hó/fő) 250 %-ra (71 250 Ft/hó/fő) és a támogatás eddigi legmagasabb mértékét (30 ezer forint/év/gyermek) az alacsonyabb - azaz rendszeres gyermekvédelmi kedvezményre jogosult családok (jövedelmük legfeljebb a nyugdíjminimum 130, ill 140 %-a) esetében - 35 ezer forint/év/gyermek összegre megemelni.
6. Temetési támogatásnál a jövedelem értékhatár emelése javasolt, mert a temetési költségek megemelkedése miatt egyre több család számára komoly nehézséget jelent annak viselése. A nyugdíjminimum 250 %-áról 300 %-ra történő emelés javasolt. A támogatás mértéke továbbiakban is a jövedelemhez arányosítva kerül meghatározásra változatlanul hagyva a legmagasabb 60 ezer forint és a legalacsonyabb 30 ezer forint összeget. 2015. évben 33 esetben adtunk temetési támogatást az alábbi bontásban: 30 000 Ft-ot 7 esetben, 40 000 Ft-ot 4 esetben, 50 000 Ft-ot 10 esetben és 60 000 Ft-ot 12 esetben.
7. Keresetpótló támogatás esetében tapasztalható volt, hogy számos a rendeletben fel nem sorolt betegségtípusok (mozgásszervi, keringési, autoimmun, stb. megbetegedések) fennállása esetében is akadályozott volt a kérelmező munkavállalási lehetősége, ugyanakkor részükre nem volt mód a támogatás megállapítására és az állami támogatási rendszerbe sem tudtak bekerülni. Tapasztalatunk alapján indokolt, hogy egyéb betegségek eseteire is ki kellene terjeszteni a segítésnyújtás lehetőségét, ezért felsorolási szinten nem tenne különbséget a módosítás betegségtípusok között, hanem a jogosultságot a betegségtípusának megfelelő szakorvos igazolása és a Gyermekjóléti Központtal való folyamatos együttműködés és ellenőrzés alapozná meg az egyéb – eddigi szabályozás szerinti - feltételek változatlanul hagyása mellett. A támogatás jogosulatlan igénybevételének lehetősége a folyamatos együttműködési kötelezettség teljesítésével és folyamatos ellenőrzéssel kiküszöbölhető. Az ellátotti létszám jelenleg még nem számottevő, de várható, hogy a felülvizsgálatokat követően a kormányhivatalok ellátottainak egy része átkerül az önkormányzat támogatási rendszerébe (kb. 25-30 fővel számolunk), melynek oka, hogy az együttműködési és munkavállalási kötelezettségüknek egészségi állapotuk miatt nem tudnak, ill. nem tudtak eleget tenni. Az önkormányzat által nyújtott támogatás esetében az együttműködés feltételei személyre szabottak, jobban figyelembe vehetőek az egyén egészségi állapota, az egyéni kompetenciák, családi körülmények, ill. egyéb személyes jellemzők.
8. A havi rendszerességgel nyújtott gyermeknevelési támogatás jövedelem értékhatárát javasolt a nyugdíjminimum 170 %-áról (48 450 Ft/hó/fő) 200 %-ra (57 000 Ft/hó/fő) emelni.
9. A bérlettámogatás jogosulti körébe bevonásra kerülnének a rendszeres gyermekvédelmi kedvezményben részesülők mellett a rendeletünk szerint gyermeknevelési támogatásban részesülő gyermekek is. Összesen 79 gyermek részesült ebben a támogatási formában, melyből 47 iskoláskorú.
10. Személyes gondoskodás

* A személyes gondoskodást nyújtó ellátások formáinak felsorolásában az egyes szolgáltatások pontosítása történt meg jogszabályváltozás miatt, így azok a szolgáltatások, melyek egy nagyobb szolgáltatási csoportba tartoznak nem kerülnek külön nevesítésre.
* Tekintettel arra, hogy az átmeneti elhelyezést nyújtó gondozóház mellett az Értelmi Fogyatékosok Nappali Intézményében is van lehetőség a működési engedély alapján II. kerületen kívül élő személyek felvételére, ezért vált szükségessé a módosítás. Beépítésre került továbbá, hogy a felvételnél mindenkor az intézményvezető döntése a meghatározó.
* A 2016. évi jogszabályi változások előtt az ellátottaknak csak a lakáson belüli tevékenységért kellett fizetni, a jelenlegi hatályos rendelkezések szerint a lakáson kívüli (pl.: bevásárlás, gyógyszerkiváltás, ügyintézés) tevékenységek idejére is térítési díj fizetési kötelezettsége keletkezik. Az önkormányzat ezt a terhet a továbbiakban sem kívánja a gondozottakra hárítani, ezért ennek időtartamát nem venné figyelembe a havi térítési díj számlázásakor.
* Az Szt. felhatalmazása alapján a személyes gondoskodást nyújtó ellátásokról, azok igénybevételéről, valamint a fizetendő térítési díjakról a fenntartó önkormányzat rendeletet alkot. Rendeletben szabályozza többek között a személyes gondoskodásért fizetendő térítési díjak mértékét, a fizetésre kötelezettek körét, a térítési díj csökkentésének, illetve elengedésének eseteit és módjait.

A szociális szolgáltatásokért fizetendő személyi térítési díjak mértéke nem haladhatja meg a szolgáltatás intézményi térítési díjának összegét. A 2016. évi intézményi térítési díjakat a Képviselő-testület a 108/2016.(III.31.) számú határozatával fogadta el.

Az Szt. szerint azon személyeknek, akik nem rendelkeznek jövedelemmel a szociális alapszolgáltatásokat térítésmentesen kell biztosítani, a fenntartó a Rendeletében ennél kedvezőbb térítési díj fizetési kötelezettségeket is megállapíthat. A jelenleg hatályos Rendelet szerint a szociális alapellátásokat az öregségi nyugdíj mindenkori legkisebb összegének 150 %-áig (jelenleg 42 750 Ft) térítésmentesen nyújtja az Önkormányzat.

Jelen módosítás szerint az étkeztetés és a házi segítségnyújtás alapszolgáltatás esetében javasolt egy differenciáltabb személyi térítési díj táblázat bevezetése, melynek értelmében az alacsonyabb jövedelemmel rendelkező ellátottak esetében kevesebb, míg a magasabb jövedelemmel rendelkezők esetében több fizetési kategória kerülne bevezetésre.

Az étkeztetés és a házi segítségnyújtás szolgáltatásoknál javasolt a térítésmentesség jövedelemhatárát az öregségi nyugdíj mindenkori legkisebb összegének 150 %-áról 190 %-áig kiterjeszteni. Az étkeztetés esetében a térítésmentesen igényelhető ellátás jövedelemhatárának megemelését indokolja, hogy ezt az ellátást veszik leginkább igénybe azok a szociálisan rászorult egyének, akiknek nagyon alacsony a jövedelmük, jellemzően nem öregségi, hanem fogyatékos vagy rokkantsági ellátásban részesülnek. Jelenleg 58 fő veszi térítésmentesen igénybe a szolgáltatást, a térítésmentesség jövedelemhatárának megemelésével további 30 fő étkezhetne térítésmentesen.

A nyugdíjminimum 450 %-ában meghatározott jövedelemnél magasabb jövedelemmel rendelkezők fizették a térítési díj legmagasabb értékét, most ez további kategóriák beépítésével megoszlik a nyugdíjminimum 550 %-át meg nem haladó jövedelemmel rendelkezők között és e felett kell fizetni a legmagasabb díjat. 2015. évben a legmagasabb jövedelemmel rendelkezők 815 Ft-ot fizettek a helyben elfogyasztott étkezésért, a mostani javaslat szerint 860 Ft lenne a szolgáltatás térítési díjának felső határa. A házhoz szállítással igénybe vett étkeztetés térítési díja 970 Ft-ról 990 Ft-ra nő.

Az Szt. 2016. évi jogszabályi módosítását követően a házi segítségnyújtás személyi térítési díját személyi gondozás és szociális segítés tevékenységre is meg kell állapítani. Szakmai szempontok alapján javasolt a két tevékenység személyi térítési díját azonos összegben megállapítani, hisz az igénybevevők személyes szükségletei alapján mindkét feladat számos részfeladatból áll, a házi segítségnyújtást mindkét esetben szakképzett gondozók látják el.

Továbbiakban a házi segítségnyújtás személyi térítési díj táblázatánál javasolt ugyanazon algoritmus alapján elkészíteni a térítési díj kategóriákat, mint az étkeztetés esetén, azaz a térítésmentesség jövedelemhatárát az öregségi nyugdíj mindenkori legkisebb összegének 190 %-áig kiterjeszteni, valamint a jövedelemhez tartozó térítési díj kategóriák az étkeztetésnél leírtaknak megfelelően alakul. A személyi térítési díj legmagasabb összege a 2015.évi 910 Ft helyett 995 Ft-ra emelkedne, viszont mind az étkeztetés, mind a házi segítségnyújtás esetén az átlagnyugdíj alatti jövedelemmel rendelkezők térítési díja egyetlen esetben sem nő.

* A jelzőrendszeres házi segítségnyújtás - jelképesnek mondható - térítési díja a jövedelem 150 %-ának mértékéig továbbra is térítésmentes, a szolgáltatásért térítési díjat fizető ellátottak térítési díja 30 Ft-ról 40 Ft-ra, illetve 50 Ft-ról 70 Ft-ra emelkedne.
* A házi gyermekfelügyelet térítési díjának legmagasabb mértéke 1015 Ft-ról 1050 Ft-ra növekedne.
* Azon ellátásoknál, ahol csökkentek az intézményi térítési díjak, ott a személyi térítési díjakat is csökkenteni kellett. A gyógytorna, masszázs szolgáltatás esetében a személyi térítési díj legmagasabb értéke 1540 Ft-ról 1535 Ft-ra csökken.
* Az idősek átmeneti ellátása havi díjnak felső határa 143 500 Ft-ról, az intézményi térítési díj csökkenése miatt 123 000 Ft-ra mérséklődött.
* Az értelmi fogyatékosok nappali ellátásánál az étkeztetés a tavalyi térítési díjjal megegyező mértékű.

Az Szt.-ben meghatározott térítésmentes ellátási formákon kívül a kerületben a továbbiakban is térítésmentes szolgáltatás marad az idősek nappali ellátása és az étkeztetés nélkül igénybe vett értelmi fogyatékosok nappali ellátása.

A házi gyermekfelügyeletet, a gyógytornát, masszázst, jelző rendszeres házi segítségnyújtást, az étkezéssel igénybe vett fogyatékosok nappali ellátását, valamint a házi gyermekfelügyeletet továbbra is térítésmentesen vehetnék igénybe azon szociálisan rászorultak, akiknek a rendszeres jövedelme kevesebb, mint az öregségi nyugdíj mindenkori legkisebb összegének 150 %-a.

Egyedi esetben, méltányosságból az Egészségügyi, Szociális és Lakásügyi Bizottság a megállapított térítési díjakat csökkentheti, illetve elengedheti.

1. A gyermekétkeztetési térítési díj

Az óvodákban, általános és középiskolákban a közétkeztetést szolgáltató Sodexo Magyarország Szolgáltató Kft. a 2013. szeptember 2. napjától hatályos szerződés alapján megtette áremelési javaslatát. A szerződés szerint a „díj módosításának mértékét a felek oly módon számítják ki, hogy 45 %-os súllyal az élelmiszerek, élelmi anyagok KSH ezen ágazatra vonatkozó elmúlt egy évi inflációs mutatóját, 35 %-ban a KSH által közölt elmúlt évi nemzetgazdasági átlagbér %-os növekedését, és 20 %-ban az engergiahordozók díjának KSH által közölt elmúlt egy évi %-os növekedését veszik figyelembe.”

Ennek megfelelően teszünk javaslatot az óvodában, általános és középiskolában a 2016. szeptember 1-jétől alkalmazandó térítési díjakra.

A családos üdültetés díjának korrigálását pedig 2016. május 1-jétől kívánjuk végrehajtani.

1. A kérelem nyomtatványok korszerűsítése, aktualizálása is szükségszerűvé vált.

Kérem a Tisztelt Képviselő-testületet az előterjesztés megvitatására és a rendelet módosításának elfogadására!

A rendelet elfogadásához minősített többségű szavazati arány szükséges.

Budapest, 2016. április 15.

Dr. Láng Zsolt

Polgármester

[Rendeleti mellékletek](\\\\Fs01\\kozos\\Központi Szabályozások\\Testulet-KT\\2016\\04.26\\Szocrendmód\\Rend  mellékletek.docx)

Budapest Főváros II. Kerületi Önkormányzat Képviselő-testületének …/2016.(……) önkormányzati rendelete a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének módosításáról

|  |  |
| --- | --- |
| Jelenlegi szövegezés | Javasolt módosítás |
| A szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendelet (továbbiakban: R.)  R. 4. § (3) bekezdése:  „ (3) A hátralékkezelési támogatás és a keresetpótló támogatás iránti igényt a Budapest Főváros II. Kerületi Önkormányzat *Családsegítő és Gyermekjóléti Központjánál (továbbiakban: Családsegítő Központ)* kell kezdeményezni.” | 1. §   *A szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendelet (továbbiakban: R.)*  *4. § (3) bekezdése helyébe a következő rendelkezés lép:*  „(3)A hátralékkezelési támogatás és a keresetpótló támogatás iránti igényt a Budapest Főváros II. Kerületi Önkormányzat Család- és Gyermekjóléti Központjánál (továbbiakban: Gyermekjóléti Központ) kell kezdeményezni.” |
|  | 2. §  *R. 5. § (3) bekezdésében, a 6. § (2) bekezdés f) pontjában, a 12. § (1) bekezdésében, a 12. § (2) bekezdés g) pontjában, a 13. § (1)–(3) bekezdéseiben, a 13. § (6) bekezdésében, a 26. § (1) bekezdés d) pontjában, a 26. § (7)-(9) bekezdéseiben, a 27. § (1) bekezdés a) pontjában, a 27. § (2)-(3) bekezdéseiben, a 30. § (9) bekezdésében, a 34. § (2) bekezdés c) pontjában, a 34. § (3) bekezdésében, a 34. § (5) bekezdésében, a 35. § (2) bekezdésében, a 39. § (3) bekezdés b) pontjában* a „Családsegítő” szövegrész helyébe a „Gyermekjóléti” szöveg lép. |
| R. 10. § (4) bekezdése:  „(4) Az (5) bekezdésben foglalt eltéréssel a lakhatási támogatás egy hónapra megállapítható legmagasabb összege a lakásfenntartás költsége, de legfeljebb:  a) *6000 F*t, amennyiben a háztartásban az egy fogyasztási egységre jutó havi jövedelem nem haladja meg az öregségi nyugdíj mindenkori legkisebb összegének a 150 %-át, egyedülélő esetén a 200 %-át;  b) *4000 Ft*, amennyiben a háztartásban az egy fogyasztási egységre jutó havi jövedelem nem haladja meg az öregségi nyugdíj mindenkori legkisebb összegének a 200 %-át, egyedülélő esetén a 250 %-át;  c) *3000 Ft*, amennyiben a háztartásban az egy fogyasztási egységre jutó havi jövedelem a b) pont szerinti mértéket meghaladja, de nem haladja meg a (3) bekezdésben foglalt mértéket.” | 3. §  (1)  *R. 10. § (4) bekezdés a) pontjában a* „6000 Ft” szövegrész helyébe a „7000 Ft” *szöveg lép.*  (2)  *R. 10. § (4) bekezdés b) pontjában a* „4000 Ft” szövegrész helyébe a „5000 Ft” *szöveg lép.*  (3)  *R. 10. § (4) bekezdés c) pontjában a* „3000 Ft” szövegrész helyébe a „4000 Ft” *szöveg lép.* |
| R. 12. § (2) bekezdés a)-c) pontja:  „(2) Hátralékkezelési támogatás állapítható meg annak a személynek, aki az általa lakott és ott lakcímmel rendelkező - az önkormányzat illetékességi területén lévő - ingatlan tulajdonosa, bérlője, haszonélvezője, vagy használója, akinek bérleti jogviszonya a bérleti díj meg nem fizetése miatt szűnt meg,  a) a hátraléka nem haladja meg a 300 ezer forintot és  b) akinek háztartásában az egy fogyasztási egységre jutó havi jövedelem nem haladja meg az öregségi nyugdíj mindenkori legkisebb összegének 250 %-át, egyedülélő esetén a 280 %-át és  *c) vagyonnal nem rendelkezik és”* | 4. §  *R. 12. § (2) bekezdés c) pontja helyébe az alábbi rendelkezés lép:*  *„c)* a háztartás tagjainak egyike sem rendelkezik vagyonnal és” |
| R. 14.§ (1) bekezdése:  „(1) A gyógyszertámogatás az egészségi állapot megőrzéséhez és helyreállításához kapcsolódó személyes gyógyszerszükséglet költségének csökkentése céljából biztosított támogatás azok részére, akik alanyi vagy normatív jogcímen nem jogosultak közgyógyellátásra.”  R. 14. § (4) bekezdése:  „(4) A rendszeres gyógyszertámogatás havi mértéke legfeljebb az igazolt havi rendszeres gyógyszerköltség   1. 90 %-a, amennyiben a kérelmező családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 150 %-át, egyedülélő esetén a 200 %-át, 2. 80 %-a, amennyiben a kérelmező családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 200 %-át, egyedülélő esetén a 250 %-át, 3. 70 %-a, amennyiben a kérelmező családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 250 %-át, egyedülélő esetén a 300 %-át, 4. 60 %-a, amennyiben a kérelmező családjában az egy főre jutóhavi jövedelem nem haladja meg az öregségi nyugdíj mindenkori legkisebb összegének 300 %-át, *egyedülélő esetén a 350 %-át*, vagy 80. életévet betöltött személy esetén a 420 %-át,   de egyik esetben sem haladhatja meg *a 6 000* Ft-ot.” | 5. §  (1)  *R. 14. § (1) bekezdése helyébe az alábbi rendelkezés lép:*  „ (1) A gyógyszertámogatás az egészségi állapot megőrzéséhez és helyreállításához kapcsolódó személyes gyógyszerszükséglet - ideértve a gyógyászati segédeszközt is - költségének csökkentése céljából biztosított támogatás azok részére, akik alanyi vagy normatív jogcímen nem jogosultak közgyógyellátásra.”  (2)  *R. 14. § (4) bekezdés helyébe az alábbi rendelkezés lép:*  „ (4) A rendszeres gyógyszertámogatás havi mértéke legfeljebb az igazolt havi rendszeres gyógyszerköltség   1. 90 %-a, amennyiben a kérelmező családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 150 %-át, egyedülélő esetén a 200 %-át, 2. 80 %-a, amennyiben a kérelmező családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 200 %-át, egyedülélő esetén a 250 %-át, 3. 70 %-a, amennyiben a kérelmező családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 250 %-át, egyedülélő esetén a 300 %-át, 4. 60 %-a, amennyiben a kérelmező családjában az egy főre jutóhavi jövedelem nem haladja meg az öregségi nyugdíj mindenkori legkisebb összegének 300 %-át, vagy 80. életévet betöltött személy esetén a 420 %-át,   de egyik esetben sem haladhatja meg a 7000 Ft-ot.” |
| R. 15. § (1) bekezdése:  „(1) Akut megbetegedésekből eredő gyógyszerszükséglethez eseti gyógyszertámogatás nyújtható annak a személynek, akinek családjában az egy főre jutó havi jövedelem nem haladja meg az öregségi nyugdíj mindenkori legkisebb összegének a 200 %-át és az igazolt gyógyszerköltsége eléri az 1000 Ft-ot.” | 6. §  *R. 15. § (1) bekezdés helyébe az alábbi rendelkezés lép:*  „ (1) Akut megbetegedésekből eredő gyógyszerszükséglethez eseti gyógyszertámogatás nyújtható annak a személynek, akinek családjában az egy főre jutó havi jövedelem nem haladja meg az öregségi nyugdíj mindenkori legkisebb összegének a 200 %-át, vagy a kérelem beadásakor az alábbi rendszeres ellátás valamelyikében részesül:   * 1. e rendelet szerinti gyermeknevelési támogatásban,   2. Gyvt. szerinti rendszeres gyermekvédelmi kedvezményben,   3. e rendelet szerinti keresetpótló támogatásban   és az igazolt gyógyszerköltsége eléri az 1000 Ft-ot.” |
| R. 17. § (4) bekezdés d) pontja:  */(4) Nem állapítható meg a betegápolási támogatás, illetve az ellátást meg kell szüntetni:/*  „a) ha az ápolt személy havi jövedelme meghaladja az öregségi nyugdíj mindenkori legkisebb összegének *450 %-át,”* | 7. §  *R. 17. § (4) bekezdés d) pontjában a* „450 %-át” *szövegrész helyébe a „*650 %-át*” szöveg lép.* |
| R. 19. § (4) bekezdése:  „ (4) *Létfenntartási támogatás mértéke összességében egy naptári éven belül nem haladhatja meg az öregségi nyugdíj mindenkori legkisebb összegének:*   * 1. *az 500 %-át, amennyiben a családban az egy főre jutó jövedelem nem haladja meg az öregségi nyugdíj mindenkori legkisebb összegének a 250 %-át,*  1. a 300 %-át, amennyiben a családban az egy főre jutó jövedelem meghaladja az a) pontban megjelölt értéket, de nem haladja meg az (1) bekezdés szerinti értéket.” | 8. §  *R. 19. § (4) bekezdés helyébe az alábbi rendelkezés lép:*  „ (4) Létfenntartási támogatás mértéke összességében – ide nem értve a 21. § (3) és (4) bekezdéseiben és a 22. § (2) bekezdésben foglalt támogatásokat - egy naptári éven belül nem haladhatja meg az öregségi nyugdíj mindenkori legkisebb összegének:   * 1. az 500 %-át, amennyiben a családban az egy főre jutó jövedelem nem haladja meg az öregségi nyugdíj mindenkori legkisebb összegének a 250 %-át, egyedülélő esetén a 280 %-át;   2. a 300 %-át, amennyiben a családban az egy főre jutó jövedelem meghaladja az a) pontban megjelölt értéket, de nem haladja meg az (1) bekezdés szerinti értéket.” |
|  | 9. §  (1)  *R. 21. §-a az alábbi (3) bekezdéssel egészül ki:*  „ (3) Szilárd tüzelőanyag vásárlásához nyújtott eseti létfenntartási támogatás összege egy naptári éven belül nem haladhatja meg a 35 ezer forintot, melyet a támogatásban részesülő nevére szóló számlával kell igazolni.”  (2)  *R. 21. §-a az alábbi (4) bekezdéssel egészül ki:*  „(4) Az Szt. 7. §-a alapján nyújtott rendkívüli települési támogatás mértéke legfeljebb 50 ezer forint lehet.” |
| R. 24. § (1) bekezdése:  „(1) Gyermek jogán állapítható meg eseti gyermekvédelmi támogatás, ha a gyermeket nevelő család alkalmanként jelentkező többletkiadások - különösen az Szt. 45. § (4) bekezdésében foglalt esetekben, továbbá ruhanemű vásárlás, táboroztatás költségei - miatt anyagi segítségre szorul és a családban az egy főre jutó havi jövedelem nem haladja meg az öregségi nyugdíj mindenkori legkisebb összegének a *220 %*-át.”  R. 24. § (2) bekezdése:  „(2) Az eseti gyermekvédelmi támogatás éves összege gyermekenként nem haladhatja meg a 30 ezer forintot.” | 10. §  (1)  *R. 24. § (1) bekezdése helyébe az alábbi rendelkezés lép:*  „(1) Gyermek jogán állapítható meg eseti gyermekvédelmi támogatás, ha a gyermeket nevelő család alkalmanként jelentkező többletkiadások - különösen az Szt. 45. § (4) bekezdésében foglalt esetekben, továbbá ruhanemű vásárlás, iskolai programokon, tanulmányi versenyeken való részvétel, táboroztatás költségei, - miatt anyagi segítségre szorul és a családban az egy főre jutó havi jövedelem nem haladja meg az öregségi nyugdíj mindenkori legkisebb összegének a 250 %-át.”  (2)  *R. 24. § (2) bekezdése helyébe az alábbi rendelkezés lép:*  „(2) Az eseti gyermekvédelmi támogatás éves összege gyermekenként nem haladhatja meg a 30 ezer forintot, rendszeres gyermekvédelmi kedvezményben részesülő gyermek esetén a 35 ezer forintot.” |
| R. 25. § (1) bekezdése:  „(1) Temetési támogatás állapítható meg annak a személynek, aki az elhunyt személy eltemettetéséről gondoskodott és a temetési költségek viselése létfenntartását veszélyezteti és a családjában az egy főre jutó havi jövedelem nem haladja meg az öregségi nyugdíj mindenkori legkisebb összegének a 250 %-át.”    R. 25. § (2) bekezdése:  „(2) A temetési támogatás összege nem haladhatja meg a  a) 60 ezer forintot, ha a kérelmező családjában az egy főre jutó havi jövedelem nem haladja meg az öregségi nyugdíj mindenkori legkisebb *összegét;*  b) 50 ezer forintot, ha a kérelmező családjában az egy főre jutó havi jövedelem nem haladja meg az öregségi nyugdíj mindenkori legkisebb összegének *150 %-át*;  c) 40 ezer forintot, ha a kérelmező családjában az egy főre jutó havi jövedelem nem haladja meg az öregségi nyugdíj mindenkori legkisebb összegének *200 %-át*;  d) 30 ezer forintot, ha a kérelmező családjában az egy főre jutó havi jövedelem meghaladja a c) pontban meghatározott értéket,  és egyik esetben sem haladhatja meg a számlával igazolt temetés költségét.” | 11. §  (1)  *R. 25. § (1) bekezdésében a „*250 %-át*” szövegrész helyébe „*300 %-át*” szöveg lép.*  (2)  *R. 25. § (2) bekezdés helyébe az alábbi rendelkezés lép:*  „(2) A temetési támogatás összege nem haladhatja meg a  a) 60 ezer forintot, ha a kérelmező családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 200 %-át;  b) 50 ezer forintot, ha a kérelmező családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 250 %-át;  c) 40 ezer forintot, ha a kérelmező családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 280 %-át;  d) 30 ezer forintot, ha a kérelmező családjában az egy főre jutó havi jövedelem meghaladja a c) pontban meghatározott értéket,  és egyik esetben sem haladhatja meg a számlával igazolt temetés költségét.” |
| R. 26. § (1) bekezdés a) pontja:  „(1) Keresetpótló támogatás azon II. kerületi lakcímmel rendelkező és életvitelszerűen ott tartózkodó, nyugdíj korhatárt be nem töltött, keresőtevékenységet nem végző személy részére nyújtható:   * 1. akinek munkavállalási lehetősége pszichiátriai-, szenvedély,- vagy onkológiai betegsége miatt akadályozott, folyamatos orvosi kezelés alatt áll, és”   R. 26. § (3) bekezdése:  „(3) Az (1) bekezdés a) pontjában foglaltak fennállását *pszichiátriai, addiktológiai, és onkológiai* *szakorvos* által kell igazolni, mely igazolások három hónapnál régebbiek nem lehetnek és tartalmaznia kell a gyógykezelés várható időtartamát és a szükséges vizsgálatok időpontját is.” | 12. §  (1)  *R. 26. § (1) bekezdés a) pontja helyébe az alábbi rendelkezés lép:*  „a) akinek munkavállalási lehetősége három hónapot meghaladó időtartamban fennálló krónikus betegsége miatt akadályozott, folyamatos orvosi kezelés alatt áll, és”  (2)  *R. 26. § (3) bekezdésében a „*pszichiátriai, addiktológiai, és onkológiai szakorvos” szövegrész helyébe a „szakorvos” szöveg lép. |
| R. 28. § (1) bekezdése:  „(1) Gyermeknevelési támogatás állapítható meg egy év időtartamra a gyermek jogán annak a személynek   * 1. aki családjában gyermeket nevel és   2. a család bejelentett II. kerületi lakcímmel rendelkezik és életvitelszerűen a II. kerületben tartózkodik és   3. a gyermek tankötelezettségének eleget tesz és   4. a családban az egy főre jutó havi jövedelem nem haladja meg az öregségi nyugdíj mindenkori legkisebb összegének *170 %-át* és   5. a gyermek a Gyvt. szerint rendszeres gyermekvédelmi kedvezményre nem jogosult.” | 13. §  *R. 28. § (1) bekezdés d) pontjában a „*170 %-át*” szövegrész helyébe a „*200 %-át*” szöveg lép.* |
| R. 30. § (1) bekezdése:  „(1) Helyi utazási bérlet támogatás (továbbiakban: bérlet támogatás) állapítható meg a II. kerületben legalább 6 hónapja bejelentett lakcímmel rendelkező és életvitelszerűen is a II. kerületben tartózkodó nappali tagozaton tanulók részére, akik:   1. a napi iskolába járást a főváros területén csak tömegközlekedési eszköz igénybe vételével tudják megoldani és 2. *a Gyvt. szerinti rendszeres gyermekvédelmi kedvezményben* részesülnek és 3. iskolalátogatási kötelezettségüknek folyamatosan eleget tesznek és 4. más jogcímen nem jogosultak helyi utazási kedvezmény igénybe vételére.”   R. 30. § (3) bekezdése:  „(3) Bérlet támogatás a (4) bekezdésben foglalt kivétellel, adott tanév október 1-jétől szeptember 30-áig tartó időszakára*, de legfeljebb a Gyvt. szerinti rendszeres gyermekvédelmi kedvezményre való jogosultság hónapjának végéig állapítható meg.”* | 14. §  (1)  *R. 30. § (1) bekezdés b) pontja helyébe az alábbi rendelkezés lép:*  „b) a Gyvt. szerinti rendszeres gyermekvédelmi kedvezményben, vagy e rendelet szerint gyermeknevelési támogatásban részesülnek, és”  (2)  *R. 30. § (3) bekezdése helyébe az alábbi rendelkezés lép:*  „ (3) Bérlet támogatás a (4) bekezdésben foglalt kivétellel, az adott tanév október 1-jétől szeptember 30-áig tartó időszakára, legfeljebb az (1) bekezdés b) pontjában megállapított ellátásokra való jogosultság fennállásáig állapítható meg” |
| R. 33. § (1) bekezdés a) pontja:   1. Az önkormányzat az alábbi gyermekjóléti szolgáltatásokat biztosítja:    1. Saját intézményein keresztül:    2. gyermekjóléti szolgáltatást (Gyvt. 39. §),    3. gyermekjóléti központot (Gyvt. 40. § (3)    4. utcai és lakótelepi szociális munkát (Gyvt. 40.§ (3) bek. a)    5. kapcsolattartási ügyeletet (Gyvt. 40.§ (3) bek. b),    6. kórházi szociális munkát (Gyvt. 40..§ (3) bek. c),    7. készenléti szolgálatot (Gyvt. 40.§ (3) bek. d),    8. gyermekek napközbeni ellátását (Gyvt. 41.§),    9. házi gyermekfelügyeletet (Gyvt. 44. §),    10. bölcsődét (Gyvt. 42. §) | 15. §  *R. 33. § (1) bekezdés a) pontja helyébe az alábbi rendelkezés lép:*  „a) Saját intézményein keresztül:  aa) gyermekjóléti szolgáltatást (Gyvt. 39. §),  ab) házi gyermekfelügyeletet (Gyvt. 44. §),  ac) bölcsődét (Gyvt. 42. §)” |
| R. 34. § (2) bekezdése:  „(2) Étkeztetést az önkormányzat elsősorban azoknak a szociálisan rászoruló személyeknek biztosít, akik:   * 1. a reájuk irányadó nyugdíjkorhatárt betöltötték, vagy  1. egészségi állapotukra, fogyatékosságukra, pszichiátriai,-és szenvedélybetegségükre vonatkozó háziorvosi, illetve szakorvosi javaslattal rendelkeznek, vagy 2. a Családsegítő Központtal együttműködő aktív korú ellátásban *és* e rendelet szerint keresetpótló támogatásban *részesülők*   és az étkezést más módon nem tudják megoldani. | 16. §  *R. 34. § (2) bekezdés c) pontjában az „*és*” szövegrész helyébe a „*vagy*” szöveg, a „*részesülők*” szövegrész helyébe a „*részesülnek*” szöveg lép.* |
| R. 36. § (1) bekezdése:  „(1) A II. kerületen kívül élő személyek *bentlakásos* intézményi elhelyezése iránti igény felmerülése esetén az elhelyezés csak a II. kerületben élő kérelmező hiányában történhet.” | 17. §  *R. 36. § (1) bekezdése helyébe az alábbi rendelkezés lép:*  „(1) A II. kerületen kívül élő személyek intézményi elhelyezése iránti igény felmerülése esetén az elhelyezés csak a II. kerületben élő kérelmező hiányában történhet az intézményvezető döntése alapján.” |
| R. 38. § (1) bekezdése:  „(1) Az Önkormányzat az Szt. és Gyvt. által meghatározott térítésmentes szolgáltatásokon kívül az idősek nappali ellátását és az étkeztetés nélkül igénybe vett értelmi fogyatékosok nappali ellátását térítésmentesen biztosítja.” | 18. §  *R. 38. § (1) bekezdése helyébe az alábbi rendelkezés lép:*  „(1) Az Önkormányzat az Szt. és Gyvt. által meghatározott térítésmentes szolgáltatásokon kívül az idősek nappali ellátását és az étkeztetés nélkül igénybe vett értelmi fogyatékosok nappali ellátását térítésmentesen biztosítja. **Házi segítségnyújtás igénybe vétele esetén - az ellátott személyes részvétele nélkül végzett - lakáson kívüli tevékenység időtartamát a havonta fizetendő személyi térítési díj kiszámításakor nem kell figyelembe venni.”** |
|  | 19. §  **(1)**  R. 2. melléklet  a) 2.1. melléklete helyébe e rendelet 1. melléklete lép.  b) 2.2. melléklete helyébe e rendelet 2. melléklete lép.  c) 2.3. melléklete helyébe e rendelet 3. melléklete lép.  d) 2.4. melléklete helyébe e rendelet 4. melléklete lép.  e) 2.5. melléklete helyébe e rendelet 5. melléklete lép.  f) 2.6. melléklete helyébe e rendelet 6. melléklete lép.  g) 2.7. melléklete helyébe e rendelet 7. melléklete lép.  **(2)**  R. 3. melléklete helyébe e rendelet 8. melléklete lép.  **(3)**  R. 4. melléklet  a) 4.1. melléklete helyébe e rendelet 9. melléklete lép.  b) 4.2. melléklete helyébe e rendelet 10. melléklete lép.  c) 4.3. melléklete helyébe e rendelet 11. melléklete lép.  d) 4.4./A. melléklete helyébe e rendelet 12. melléklete lép.  e) 4.4./B. melléklete helyébe e rendelet 13. melléklete lép.  f) 4.5. melléklete helyébe e rendelet 14. melléklete lép.  g) 4.6. melléklete helyébe e rendelet 15. melléklete lép.  h) 4.7. melléklete helyébe e rendelet 16. melléklete lép.  i) 4.8. melléklete helyébe e rendelet 17. melléklete lép.  j) 4.9. melléklete helyébe e rendelet 18. melléklete lép.  k) 4.11. melléklete helyébe e rendelet 19. melléklete lép. |
|  | 20. §  (1)  Ez a rendelet a (2) és (3) bekezdés kivételével 2016. június 1-jén lép hatályba.  (2)  E rendelet 7. melléklete – V.e.) pont kivételével – 2016. szeptember 1-jén lép hatályba.  (3)  E rendelet 7. melléklet V.e.) pontja 2016. május 1-jén lép hatályba. |

Budapest Főváros II. Kerületi Önkormányzat Képviselő-testületének …/2016.(……) önkormányzati rendelete a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének módosításáról

Budapest Főváros II. Kerületi Önkormányzat Képviselő-testülete (továbbiakban: Képviselő-testület) a szociális igazgatásról és szociális ellátásokról szóló 1993. évi III. törvény (továbbiakban: Szt.) 1. § (2) bekezdésében, a 10.§ (1) bekezdésében, a 26. §-ában, a 32. § (1) és (3) bekezdéseiben, a 62. § (2) bekezdésében, a 92. § (1) bekezdésében, a 132. § (4) bekezdésében foglalt felhatalmazás alapján, a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 18. § (2) bekezdésében, a 29. §-ában, a 131. § (1) bekezdésében, a 162. § (5) bekezdésében foglalt felhatalmazás alapján, az Alaptörvény 32. cikk (2) bekezdésében valamint Magyarország helyi önkormányzatairól szóló 2011. évi CLXXXIX. törvény 23. § (5) bekezdés 11. pontjában meghatározott feladatkörében eljárva a következőket rendeli el:

1. §

*A szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendelet (továbbiakban: R.)*

*4. § (3) bekezdése helyébe a következő rendelkezés lép:*

„(3)A hátralékkezelési támogatás és a keresetpótló támogatás iránti igényt a Budapest Főváros II. Kerületi Önkormányzat Család- és Gyermekjóléti Központjánál (továbbiakban: Gyermekjóléti Központ) kell kezdeményezni.”

2. §

*R. 5. § (3) bekezdésében, a 6. § (2) bekezdés f) pontjában, a 12. § (1) bekezdésében, a 12. § (2) bekezdés g) pontjában, a 13. § (1)–(3) bekezdéseiben, a 13. § (6) bekezdésében, a 26. § (1) bekezdés d) pontjában, a 26. § (7)-(9) bekezdéseiben, a 27. § (1) bekezdés a) pontjában, a 27. § (2)-(3) bekezdéseiben, a 30. § (9) bekezdésében, a 34. § (2) bekezdés c) pontjában, a 34. § (3) bekezdésében, a 34. § (5) bekezdésében, a 35. § (2) bekezdésében, a 39. § (3) bekezdés b) pontjában* a „Családsegítő” szövegrész helyébe a „Gyermekjóléti” szöveg lép.

3. §

(1) *R. 10. § (4) bekezdés a) pontjában a* 6000 Ft” szövegrész helyébe a „7000 Ft” *szöveg lép.*

(2) *R. 10. § (4) bekezdés b) pontjában a* „4000 Ft” szövegrész helyébe a „5000 Ft” *szöveg lép.*

(3) *R. 10. § (4) bekezdés c) pontjában a* „3000 Ft” szövegrész helyébe a „4000 Ft” *szöveg lép.*

4. §

*R. 12. § (2) bekezdés c) pontja helyébe az alábbi rendelkezés lép:*

*„c)* a háztartás tagjainak egyike sem rendelkezik vagyonnal és”

5. §

(1) *R. 14. § (1) bekezdése helyébe az alábbi rendelkezés lép:*

„ (1) A gyógyszertámogatás az egészségi állapot megőrzéséhez és helyreállításához kapcsolódó személyes gyógyszerszükséglet - ideértve a gyógyászati segédeszközt is - költségének csökkentése céljából biztosított támogatás azok részére, akik alanyi vagy normatív jogcímen nem jogosultak közgyógyellátásra.”

(2) *R. 14. § (4) bekezdés helyébe az alábbi rendelkezés lép:*

„ (4) A rendszeres gyógyszertámogatás havi mértéke legfeljebb az igazolt havi rendszeres gyógyszerköltség

1. 90 %-a, amennyiben a kérelmező családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 150 %-át, egyedülélő esetén a 200 %-át,
2. 80 %-a, amennyiben a kérelmező családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 200 %-át, egyedülélő esetén a 250 %-át,
3. 70 %-a, amennyiben a kérelmező családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 250 %-át, egyedülélő esetén a 300 %-át,
4. 60 %-a, amennyiben a kérelmező családjában az egy főre jutóhavi jövedelem nem haladja meg az öregségi nyugdíj mindenkori legkisebb összegének 300 %-át, vagy 80. életévet betöltött személy esetén a 420 %-át,

de egyik esetben sem haladhatja meg a 7000 Ft-ot.”

6. §

*R. 15. § (1) bekezdés helyébe az alábbi rendelkezés lép:*

„ (1) Akut megbetegedésekből eredő gyógyszerszükséglethez eseti gyógyszertámogatás nyújtható annak a személynek, akinek családjában az egy főre jutó havi jövedelem nem haladja meg az öregségi nyugdíj mindenkori legkisebb összegének a 200 %-át, vagy a kérelem beadásakor az alábbi rendszeres ellátás valamelyikében részesül:

* 1. e rendelet szerinti gyermeknevelési támogatásban,
  2. Gyvt. szerinti rendszeres gyermekvédelmi kedvezményben,
  3. e rendelet szerinti keresetpótló támogatásban

és az igazolt gyógyszerköltsége eléri az 1000 Ft-ot.”

7. §

*R. 17. § (4) bekezdés d) pontjában a* „450 %-át” *szövegrész helyébe a „*650 %-át*” szöveg lép.*

8. §

*R. 19. § (4) bekezdés helyébe az alábbi rendelkezés lép:*

„ (4) Létfenntartási támogatás mértéke összességében – ide nem értve a 21. § (3) és (4) bekezdéseiben és a 22. § (2) bekezdésben foglalt támogatásokat - egy naptári éven belül nem haladhatja meg az öregségi nyugdíj mindenkori legkisebb összegének:

1. az 500 %-át, amennyiben a családban az egy főre jutó jövedelem nem haladja meg az öregségi nyugdíj mindenkori legkisebb összegének a 250 %-át, egyedülélő esetén a 280 %-át;
2. 300 %-át, amennyiben a családban az egy főre jutó jövedelem meghaladja az a) pontban megjelölt értéket, de nem haladja meg az (1) bekezdés szerinti értéket.”

9. §

(1) *R. 21. §-a az alábbi (3) bekezdéssel egészül ki:*

„ (3) Szilárd tüzelőanyag vásárlásához nyújtott eseti létfenntartási támogatás összege egy naptári éven belül nem haladhatja meg a 35 ezer forintot, melyet a támogatásban részesülő nevére szóló számlával kell igazolni.”

(2) *R. 21. §-a az alábbi (4) bekezdéssel egészül ki:*

„(4) Az Szt. 7. §-a alapján nyújtott rendkívüli települési támogatás mértéke legfeljebb 50 ezer forint lehet.”

10. §

(1) *R. 24. § (1) bekezdése helyébe az alábbi rendelkezés lép:*

„(1) Gyermek jogán állapítható meg eseti gyermekvédelmi támogatás, ha a gyermeket nevelő család alkalmanként jelentkező többletkiadások - különösen az Szt. 45. § (4) bekezdésében foglalt esetekben, továbbá ruhanemű vásárlás, iskolai programokon, tanulmányi versenyeken való részvétel, táboroztatás költségei, - miatt anyagi segítségre szorul és a családban az egy főre jutó havi jövedelem nem haladja meg az öregségi nyugdíj mindenkori legkisebb összegének a 250 %-át.”

(2) *R. 24. § (2) bekezdése helyébe az alábbi rendelkezés lép:*

„(2) Az eseti gyermekvédelmi támogatás éves összege gyermekenként nem haladhatja meg a 30 ezer forintot, rendszeres gyermekvédelmi kedvezményben részesülő gyermek esetén a 35 ezer forintot.”

11. §

(1) *R. 25. § (1) bekezdésében a „*250 %-át*” szövegrész helyébe „*300 %-át*” szöveg lép.*

(2) *R. 25. § (2) bekezdés helyébe az alábbi rendelkezés lép:*

„(2) A temetési támogatás összege nem haladhatja meg a

a) 60 ezer forintot, ha a kérelmező családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 200 %-át;

b) 50 ezer forintot, ha a kérelmező családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 250 %-át;

c) 40 ezer forintot, ha a kérelmező családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 280 %-át;

d) 30 ezer forintot, ha a kérelmező családjában az egy főre jutó havi jövedelem meghaladja a c) pontban meghatározott értéket,

és egyik esetben sem haladhatja meg a számlával igazolt temetés költségét.”

12. §

(1) *R. 26. § (1) bekezdés a) pontja helyébe az alábbi rendelkezés lép:*

„a) akinek munkavállalási lehetősége három hónapot meghaladó időtartamban fennálló krónikus betegsége miatt akadályozott, folyamatos orvosi kezelés alatt áll, és”

(2) *R. 26. § (3) bekezdésében a „*pszichiátriai, addiktológiai, és onkológiai szakorvos” szövegrész helyébe a „szakorvos” szöveg lép.

13. §

*R. 28. § (1) bekezdés d) pontjában a „*170 %-át*” szövegrész helyébe a „*200 %-át*” szöveg lép.*

14. §

(1) *R. 30. § (1) bekezdés b) pontja helyébe az alábbi rendelkezés lép:*

„b) a Gyvt. szerinti rendszeres gyermekvédelmi kedvezményben, vagy e rendelet szerint gyermeknevelési támogatásban részesülnek, és”

(2) *R. 30. § (3) bekezdése helyébe az alábbi rendelkezés lép:*

„ (3) Bérlet támogatás a (4) bekezdésben foglalt kivétellel, az adott tanév október 1-jétől szeptember 30-áig tartó időszakára, legfeljebb az (1) bekezdés b) pontjában megállapított ellátásokra való jogosultság fennállásáig állapítható meg.”

15. §

*R. 33. § (1) bekezdés a) pontja helyébe az alábbi rendelkezés lép:*

„a) Saját intézményein keresztül:

aa) gyermekjóléti szolgáltatást (Gyvt. 39. §),

ab) házi gyermekfelügyeletet (Gyvt. 44. §),

ac) bölcsődét (Gyvt. 42. §)”

16. §

*R. 34. § (2) bekezdés c) pontjában az „*és*” szövegrész helyébe a „*vagy*” szöveg, a „*részesülők*” szövegrész helyébe a „*részesülnek*” szöveg lép.*

17. §

*R. 36. § (1) bekezdése helyébe az alábbi rendelkezés lép:*

„(1) A II. kerületen kívül élő személyek intézményi elhelyezése iránti igény felmerülése esetén az elhelyezés csak a II. kerületben élő kérelmező hiányában történhet az intézményvezető döntése alapján.”

18. §

*R. 38. § (1) bekezdése helyébe az alábbi rendelkezés lép:*

„(1) Az Önkormányzat az Szt. és Gyvt. által meghatározott térítésmentes szolgáltatásokon kívül az idősek nappali ellátását és az étkeztetés nélkül igénybe vett értelmi fogyatékosok nappali ellátását térítésmentesen biztosítja. Házi segítségnyújtás igénybe vétele esetén - az ellátott személyes részvétele nélkül végzett - lakáson kívüli tevékenység időtartamát a havonta fizetendő személyi térítési díj kiszámításakor nem kell figyelembe venni.”

19. §

**(1)** R. 2. melléklet

a) 2.1. melléklete helyébe e rendelet 1. melléklete lép.

b) 2.2. melléklete helyébe e rendelet 2. melléklete lép.

c) 2.3. melléklete helyébe e rendelet 3. melléklete lép.

d) 2.4. melléklete helyébe e rendelet 4. melléklete lép.

e) 2.5. melléklete helyébe e rendelet 5. melléklete lép.

f) 2.6. melléklete helyébe e rendelet 6. melléklete lép.

g) 2.7. melléklete helyébe e rendelet 7. melléklete lép.

**(2)** R. 3. melléklete helyébe e rendelet 8. melléklete lép.

**(3)** R. 4. melléklet

a) 4.1. melléklete helyébe e rendelet 9. melléklete lép.

b) 4.2. melléklete helyébe e rendelet 10. melléklete lép.

c) 4.3. melléklete helyébe e rendelet 11. melléklete lép.

d) 4.4./A. melléklete helyébe e rendelet 12. melléklete lép.

e) 4.4./B. melléklete helyébe e rendelet 13. melléklete lép.

f) 4.5. melléklete helyébe e rendelet 14. melléklete lép.

g) 4.6. melléklete helyébe e rendelet 15. melléklete lép.

h) 4.7. melléklete helyébe e rendelet 16. melléklete lép.

i) 4.8. melléklete helyébe e rendelet 17. melléklete lép.

j) 4.9. melléklete helyébe e rendelet 18. melléklete lép.

k) 4.11. melléklete helyébe e rendelet 19. melléklete lép.

20. §

(1) Ez a rendelet a (2) és (3) bekezdés kivételével 2016. június 1-jén lép hatályba.

(2) E rendelet 7. melléklete – V.e.) pont kivételével – 2016. szeptember 1-jén lép hatályba.

(3) E rendelet 7. melléklet V.e.) pontja 2016. május 1-jén lép hatályba.

Dr. Láng Zsolt dr. Szalai Tibor

Polgármester Jegyző

ÁLTALÁNOS INDOKOLÁS

A szociális igazgatásról és szociális ellátásokról szóló 1993. évi III. törvény (a továbbiakban: Szt.), továbbá a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) felhatalmazást ad az önkormányzatoknak arra, hogy helyi rendeletben szabályozzanak szociális és gyermekvédelmi, gyermekjóléti ellátásokat. A hivatkozott jogszabályok alapján a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének (továbbiakban: R.) módosítását indokolja a R. hatálybalépését követően az alkalmazása során tapasztaltak érvényesítése, mely eljárásrendben, jövedelem értékhatárok módosításában vagy a támogatás mértékének emelésében jelenik meg, követve a megváltozott élethelyzeteket is. A jövedelem értékhatárok emelését bizonyos mértékben az is indokolja, hogy az alapjául szolgáló öregségi nyugdíjminimum összege több éve nem változott. A támogatás mértékének emelése bizonyos esetekben szintén indokolt a hathatósabb segítés céljából.

Megállapításra kerülnek továbbá a szociális és gyermekjóléti szolgáltatások, valamint a gyermekétkeztetés személyi térítési díjai.

RÉSZLETES INDOKOLÁS

*1-2. §-hoz:* A Családsegítő és Gyermekjóléti Központ nevének megváltozása kerül átvezetésre az érintett helyeken a működési engedélyben meghatározottak szerint: Család-és Gyermekjóléti Központ – röviden: Gyermekjóléti Központ.

*2. §-hoz:* A lakhatási költségek további enyhítése céljából a lakhatási támogatás mértéke emelésre kerül.

*4. §-hoz:* A hátralékkezelési támogatásra vonatkozó részben a vagyon fogalma lett pontosítva.

*5-6. §-hoz:* Gyógyszertámogatás esetében a gyógyszerköltség fogalmába a gyógyászati segédeszközök költségei is beletartoznak, ezért ez pontosításra kerül.

A támogatás és a figyelembe vehető rendszeres gyógyszerköltség arány megjelölésénél a 14. § (4) bekezdés d) pontjában az egyedül élőkre vonatkozó egy főre jutó jövedelem értékhatár (nyugdíjminimum 350 %-a) megjelölés csak a 80. életévet betöltöttek esetében értelmezhető, ezért ez törlésre kerül és csak a 80. életévet betöltött személyekre vonatkozó 420 %-os jövedelem értékhatár marad.

A kérelmezők által benyújtott igazolt gyógyszerköltségek nagyságrendje indokolja a támogatás legmagasabb mértékének emelését az eddigi havi 6000 Ft-ról 7000 Ft-ra.

Eseti jelleggel adható gyógyszertámogatásnál az eljárást gyorsabbá és egyszerűbbé tételét szolgálja, hogy azokban az ellátásban részesülők, amely esetekben a jövedelem értékhatára nem haladja meg az eseti gyógyszertámogatás jövedelem értékhatárát, a kérelemhez újabb jövedelem igazolás becsatolása nem szükséges, amennyiben körülményeiben változás nem volt.

*7. §-hoz:* Betegápolási támogatás esetén - a jogosultság egyik feltételét jelentő - az ápolt jövedelmének megemelése javasolt, mivel bizonyos mértékű jövedelem mellett már joggal feltételezhető lehet, hogy az ápolt maga is képes részben vagy egészben finanszírozni ápolási költségeit. Javasolt az ápolt jövedelemének felső határát a nyugdíjminimum 650 %-ában (185 250 Ft) meghatározni az eddigi 450 % helyett.

*8. §-hoz:* Létfenntartási támogatásnál pontosítás céljából külön hivatkozunk azokra a támogatási címekre, melyeket nem kell figyelembe venni az éves keretösszeg meghatározásánál. Az egy évben megállapítható támogatás keretösszeg mértéke az egy főre eső jövedelem függvénye. Tekintettel arra, hogy az azonos jövedelemmel rendelkezők esetében az egyedül élők hátrányosabb helyzetben vannak, mint a családban élők, ezért javasolt, hogy a részükre adható támogatás éves keretösszege (19. § (4) bekezdés a) pontja) magasabb legyen.

*9. §-hoz:* Tüzelőanyag vásárlásához nyújtott eseti létfenntartási támogatással méltányolni kívántuk azt a hátrányos helyzetet, amikor a lakás fűtése csak szilárd tüzelőanyag felhasználásával lehetséges és megvásárlása egyszerre nagyobb összegű költséget jelent, illetve, hogy lakhatási támogatás – mely kizárólag szolgáltatóhoz történő átutalással teljesíthető - fűtéshez esetükben nem állapítható meg.

A szociális igazgatásról és szociális ellátásokról szóló 1993. évi III. törvény 7. § (1) bekezdése kimondja, hogy: *„A települési önkormányzat, tekintet nélkül hatáskörére és illetékességére, köteles az arra rászorulónak rendkívüli település támogatást, étkezést, illetve szállást biztosítani, ha ennek hiánya a rászorulónak az életét, testi épségét veszélyezteti.”* Javasolt, hogy fenti esetben a minél gyorsabb segítségnyújtás céljából egy olyan összeg meghatározása, melyet polgármesteri hatáskörben akár pénztári kifizetéssel, akár élelmiszerutalvány formájában adni lehet, legfeljebb 50 eFt értékben.

*10. §-hoz:* Az önkormányzat e rendelet alapján az alacsonyabb jövedelemmel rendelkező családokat havi rendszerességgel és eseti jelleggel tudja támogatni. Eseti jelleggel azon családok számára is szükséges lehet támogatás nyújtása, akik ugyan magasabb jövedelemmel rendelkeznek, de egy-egy kiadás komoly nehézséget jelent számukra és ezért hátrányt szenvednek. A jövedelem értékhatár megemelésre kerül és az alacsonyabb jövedelemmel rendelkező családok nagyobb mértékű támogatást kaphatnak.

*11. §-hoz:* Temetési támogatásnál a jövedelem értékhatár emelése javasolt, mert a temetési költségek megemelkedése miatt egyre több család számára komoly nehézséget jelent annak viselése. A nyugdíjminimum 250 %-áról 300 %-ra történő emelés javasolt. A támogatás mértéke továbbiakban is a jövedelemhez arányosítva kerül meghatározásra változatlanul hagyva a legmagasabb 60 ezer forint és a legalacsonyabb 30 ezer forint összeget.

*12. §-hoz:* Keresetpótló támogatás esetében tapasztalható volt, hogy számos a rendeletben fel nem sorolt betegségtípusok (mozgásszervi, keringési, autoimmun, stb. megbetegedések) fennállása esetében is akadályozott volt a kérelmező munkavállalási lehetősége, ugyanakkor részükre nem volt mód a támogatás megállapítására és az állami támogatási rendszerbe sem tudtak bekerülni. Tapasztalatunk alapján indokolt, hogy egyéb betegségek eseteire is ki kellene terjeszteni a segítésnyújtás lehetőségét, ezért felsorolási szinten nem tesz különbséget a R. betegségtípusok között, hanem a jogosultságot a betegségtípusának megfelelő szakorvos igazolása és a Gyermekjóléti Központtal való folyamatos együttműködés és ellenőrzés alapozná meg az egyéb – eddigi szabályozás szerinti - feltételek változatlanul hagyása mellett.

*13. §-hoz:* A megváltozott élethelyzetekhez alkalmazkodva a havi rendszerességgel nyújtott gyermeknevelési támogatás jövedelem értékhatárát indokolt a nyugdíjminimum 170 %-áról 200 %-ra emelni.

*14. §-hoz:* A bérlettámogatás jogosulti körébe bevonásra kerülnek a rendszeres gyermekvédelmi kedvezményben részesülők mellett a R. szerint gyermeknevelési támogatásban részesülő gyermekek is.

*15. §-hoz:* Személyes gondoskodás nyújtó ellátások formáinak felsorolásában az egyes szolgáltatások pontosítása történt meg jogszabályváltozás miatt, így azok a szolgáltatások, melyek egy nagyobb szolgáltatási csoportba tartoznak nem kerülnek külön nevesítésre.

*16. §-hoz:* A megfogalmazás pontosítása történt meg.

*17. §-hoz:* Tekintettel arra, hogy az átmeneti elhelyezést nyújtó gondozóház mellett az Értelmi Fogyatékosok Nappali Intézményében is van lehetőség a működési engedély alapján II. kerületen kívül élő személyek felvételére, ezért vált szükségessé a módosítás. Beépítésre került továbbá, hogy a felvételnél mindenkor az intézményvezető döntése a meghatározó.

*18. §-hoz:* A 2016. évi jogszabályi változások előtt az ellátottaknak csak a lakáson belüli tevékenységért kellett fizetni, a jelenlegi hatályos rendelkezések szerint a lakáson kívüli (pl.: bevásárlás, gyógyszerkiváltás, ügyintézés) tevékenységek idejére is térítési díj fizetési kötelezettsége keletkezik. Az önkormányzat ezt a terhet a továbbiakban sem kívánja a gondozottakra hárítani, ezért ennek időtartamát nem venné figyelembe a havi térítési díj számlázáskor.

*19. §-hoz:* Jelen módosítás szerint az étkeztetés és a házi segítségnyújtás alapszolgáltatás esetében javasolt egy differenciáltabb személyi térítési díj táblázat bevezetése, melynek értelmében az alacsonyabb jövedelemmel rendelkező ellátottak esetében kevesebb, míg a magasabb jövedelemmel rendelkezők esetében több fizetési kategória kerülne bevezetésre.

Az étkeztetés és a házi segítségnyújtás szolgáltatásoknál a térítésmentesség jövedelemhatára az öregségi nyugdíj mindenkori legkisebb összegének 190 %-a lesz. Az étkeztetés esetében a térítésmentesen igényelhető ellátás jövedelemhatárának megemelését indokolja, hogy ezt az ellátást veszik leginkább igénybe azok a szociálisan rászorult egyének, akiknek nagyon alacsony a jövedelmük, jellemzően nem öregségi, hanem fogyatékos vagy rokkantsági ellátásban részesülnek.

A legmagasabb jövedelemmel rendelkezők esetében 2 térítési sávval növekedne a jelenlegi személyi térítési díj táblázat. Az Szt. 2016. évi jogszabályi módosítását követően a házi segítségnyújtás személyi térítési díját személyi gondozás és szociális segítés tevékenységre is meg kell állapítani. Szakmai szempontok alapján javasolt a két tevékenység személyi térítési díját azonos összegben megállapítani, hisz az igénybevevők személyes szükségletei alapján mindkét feladat számos részfeladatból áll, a házi segítségnyújtást mindkét esetben szakképzett gondozók látják el.

Továbbiakban a házi segítségnyújtás személyi térítési díj táblázatánál ugyanazon algoritmus alapján készültek el a térítési díj kategóriák, mint az étkeztetés esetén.

A jelzőrendszeres házi segítségnyújtás - jelképesnek mondható - térítési díja a jövedelem 150 %-ának mértékéig továbbra is térítésmentes, a szolgáltatásért térítési díjat fizető ellátottak térítési díja 30 Ft-ról 40 Ft-ra, illetve 50 Ft-ról 70 Ft-ra emelkedne.

A házi gyermekfelügyelet térítési díjának legmagasabb mértéke 1015 Ft-ról 1050 Ft-ra növekedne.

Azon ellátásoknál, ahol csökkentek az intézményi térítési díjak, ott a személyi térítési díjakat is csökkenteni kellett. A gyógytorna, masszázs szolgáltatás esetében a személyi térítési díj legmagasabb értéke 1540 Ft-ról 1535 Ft-ra csökken.

Az idősek átmeneti ellátása havi díjnak felső határa 143 500 Ft-ról, az intézményi térítési díj csökkenése miatt 123 000 Ft-ra mérséklődött.

Az értelmi fogyatékosok nappali ellátásánál az étkeztetés a tavalyi térítési díjjal megegyező mértékű.

Az óvodákban, általános és középiskolákban a közétkeztetést szolgáltató Sodexo Magyarország Szolgáltató Kft. a 2013. szeptember 2. napjától hatályos szerződés alapján megtette áremelési javaslatát. A szerződés szerint a „díj módosításának mértékét a felek oly módon számítják ki, hogy 45 %-os súllyal az élelmiszerek, élelmi anyagok KSH ezen ágazatra vonatkozó elmúlt egy évi inflációs mutatóját, 35 %-ban a KSH által közölt elmúlt évi nemzetgazdasági átlagbér %-os növekedését, és 20 %-ban az engergiahordozók díjának KSH által közölt elmúlt egy évi %-os növekedését veszik figyelembe.

Formanyomtatványok aktualizálása történt meg.